b"\n_START_ARTICLE_\nL\xc3\xb2crida Oz\xc3\xb2lia\n_START_PARAGRAPH_\nL\xc3\xb2crida Oz\xc3\xb2lia fou la part occidental de L\xc3\xb2crida habitada pels locris ozolis (\xe1\xbd\x88\xce\xb6\xcf\x8c\xce\xbb\xce\xb1\xce\xb9), a tocar del golf de Corint amb D\xc3\xb2rida i Et\xc3\xb2lia al nord, F\xc3\xb2cida a l'est, i Et\xc3\xb2lia a l'oest. Era un pa\xc3\xads muntany\xc3\xb3s i poc productiu. Les muntanyes del Parnassos (al l\xc3\xadmit amb F\xc3\xb2cida) i del Corax (al l\xc3\xadmit amb Et\xc3\xb2lia) ocupaven gran part del territori._NEWLINE_El riu principal era el Hylaethos (llat\xc3\xad Hylaethus ) modern Morno, que desaigua prop de Naupactos. A la part occidental del territori hi havia el cap Antirrhion (Antirhium) que tenia enfront el cap Rhion (Rhium) a la costa d'Acaia. A la frontera oriental era a tocar de la ciutat f\xc3\xb2cida de Crissa. El nom ozolis o Oz\xc3\xb2lia t\xc3\xa9 un origen incert; podria derivar de \xe1\xbd\x84\xce\xb6\xce\xb5\xce\xb9\xce\xbd (olorar) de l'olor que sortia dunes fonts a la muntanya Thapiassos (suposadament causades per haver estat enterrat all\xc3\xad el centaure Nessos) o de qu\xc3\xa8 els habitants anaven despullats o amb pells, o d'un vi molt bo del pa\xc3\xads; per\xc3\xb2 cap es pot donar per segura._NEWLINE_Suposadament foren una col\xc3\xb2nia dels locris opuntis. Quan apareixen per primer cop a la guerra del Pelopon\xc3\xa8s Tuc\xc3\xaddides diu que eren mig b\xc3\xa0rbars com els etolis i els acarnanis als quals s'assemblaven en el vestit i l'armament. El 426 aC els locris van prometre ajut a Dem\xc3\xb2stenes per envair Et\xc3\xb2lia, per\xc3\xb2 en ser derrotat Dem\xc3\xb2stenes les tribus es van sotmetre sense lluita a l'esparta Eur\xc3\xadloc que va anar al seu territori des de Delfos._NEWLINE_M\xc3\xa9s tard van formar part de la Lliga Et\xc3\xb2lia._NEWLINE_L'\xc3\xbanica ciutat important fou Amfisa a la frontera amb F\xc3\xb2cida. Altres ciutats foren (d'oest a est) foren: a la costa o properes Molycrea; Naupactos, Oeneon, Anticirrha o Anticyra, Eupalion, Eritres (Erythrae), Tolophon, Hessos, Oenantia o Oeante, Ipnos, Khaleion (Chalaeum); i mes a l'interior Aeggition (Aegitium), Potidania, Croculeion (Crocyleium), Teikhon (Teichium), Olpes (Olpae), Messapia, Hyle, Tritea (Tritaea) i Myonia."